Voldemārs fon Budbergs-Benninghauzens

Voldemārs fon Budbergs-Benninghauzens (, 1740–1784) bija vācbaltu muižnieks un gleznotājs.

 Dzīvesgājums 
Dzimis Tallinā 1740. gada 8. oktobrī Turaidas un Tirzas muižnieka Oto Frīdriha fon Budberga-Benninghauzena un viņa sievas Barbaras Vilhelmīnes, dzimušas fon Cimmermanes, ģimenē. Mācījas privāti pie Rīgas Domskolas rektora Johana Gothelfa Lindnera (1754-1757), pēc tam studēja Strasbūrā (1757), ceļoja pa Eiropas valstīm, Leipcigā un Drēzdenē apguva gleznotāja arodu.   

1764. gadā viņš salaulājās ar Ropažu muižas īpašnieka meitu Sofiju Elizabeti Terēziju fon Kampenhauzenu (1748-1805).
1765. gadā apmetās uz pastāvīgu dzīvi Strazdumuižā pie Juglas ezera un Ķieģeļu muižā (Kegeln).  
1783. gadā viņu ievēlēja par Valkas apriņķa maršalu, bija Tirzas muižas mantinieks (1784).

Miris Valkā 1784. gada 3. jūlijā. Apglabāts Ropažu muižas kapličā, ko viņš bija projektējis savam sievastēvam.Kampenhauzena kapliča Ropažos Valters Grīviņš (2020)

 Atsauces 

Kategorija:1740. gadā dzimušie
Kategorija:1784. gadā mirušie
Kategorija:Latvijas gleznotāji
Kategorija:Vācbaltieši
Kategorija:Brīvmūrnieki
Kategorija:Tallinā dzimušie